വിമാന കമ്ബനികള്ക്കുള്ള നിയന്ത്രണങ്ങള് നീക്കി കേന്ദ്ര സര്ക്കാര് ദില്ലി : രാജ്യത്ത് വിമാന കമ്ബനികള്ക്കുള്ള നിയന്ത്രണങ്ങള് നീക്കി കേന്ദ്ര സര്ക്കാര്. നൂറ് ശതമാനം ആഭ്യന്തര സര്വ്വീസിനും അനുമതി നല്കി. ഇതുവരെ 85 ശതമാനം യാത്രക്കാരെയാണ് ആഭ്യന്തര സര്വ്വീസുകളില് അനുവദിച്ചിരുന്നത്. 18 മുതല് തീരുമാനം നിലവില് വരും. കൊവിഡ് രണ്ടാംതരംഗത്തിന് ശേഷമാണ് വിമാന സര്വ്വീസുകള്ക്ക് വീണ്ടും നിയന്ത്രണം ഏര്പ്പെടുത്തിയത്. അതേസമയം, രാജ്യത്ത് എട്ട് മാസത്തിന് ശേഷം കൊവിഡ് പ്രതിദിന കണക്ക് പതിനയ്യായിരത്തിന് താഴെയെത്തി. ഇരുപത്തിനാല് മണിക്കൂറിനിടെ 14313 പേര്ക്കാണ് കൊവിഡ് സ്ഥിരീകരിച്ചത്. ഇന്നലത്തെ പ്രതിദിന കണക്കിനെക്കാള് 21 ശതമാനം കുറവാണ് ഇന്നത്തേത്. കേരളത്തില് മാത്രമാണ് അയ്യായിരത്തിന് മുകളില് രോഗികളുള്ളത്. 26,579 പേര് രോഗം ഭേദമായി ആശുപത്രി വിട്ടു. 94.04 ആണ് രോഗമുക്തി നിരക്ക്. എട്ട് മാസത്തിനിടയിലെ ഏറ്റവും കൂടിയ രോഗമുക്തി നിരക്കാണിത്. 181 പേരാണ് കൊവിഡ് ബാധിച്ച് മരിച്ചത്.